AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį Lietuvos saugios laivybos administracijai

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Lietuvos saugios laivybos administracijos (toliau – įstaiga) Lietuvos saugios laivybos administracijos 2016 m. vasario 8 d. raštą Nr. 9(1.15)S-146 „Dėl patalpų panaudos“, kuriame prašoma 10 metų Molėtuose suteikti panaudos teise patalpas įstaigos nuostatuose nustatytoms funkcijoms vykdyti. Šiuo raštu įstaiga įsipareigoja perduotose patalpose atlikti einamąjį ir kapitalinį remontus. Raštas pridedamas.

Šiuo metu yra laisvos 11,84 kv. m ploto patalpos ligoninės pastate, esančiame adresu: Molėtų r. sav., Molėtai, Graužinių g. 3. Molėtų rajono savivaldybės administracijos direktoriaus 2016 m. vasario 8 d. įsakymu Nr. B6-99 „Dėl savivaldybės nekilnojamojo turto pripažinimo nereikalingu Molėtų rajono savivaldybės administracijos funkcijoms vykdyti“ perduodamos patalpos pripažintos nereikalingomis Molėtų rajono savivaldybės administracijos funkcijoms vykdyti. Anksčiau šiose patalpose veiklą vykdė Panevėžio teritorinė ligonių kasa.

Parengto sprendimo projekto tikslas – perduoti 10 metų savivaldybei nuosavybės teise priklausantį turtą Lietuvos saugios laivybos administracijai pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 dalis, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 ir 6.1 papunkčiai.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – suteikiamos patalpos įstaigos nuostatuose nustatytoms funkcijoms vykdyti ir tikslingai panaudojamos laisvos patalpos.

Neigiamų pasekmių nenumatoma.

 **4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktai.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.